Suid Afrikaanse Nuus Thread - Page 26 - Stormfront
08-12-2005, 07:20 PM #251
Bende vort met geldsakke n rooftog in spitsverkeer
KAAPSTAD. - 'n Rowerbende het 'n chaos op 'n Kaapse snelweg gesaai toe 'n sekerheidsvoertuig wat geld vervoer het, in oggendspitstyd beroof is.
Twee wagte van die Coin-sekerheidsmaatskappy is gewond en 'n motoris geskaak toe die rowers omstreeks 07:45 op die N7 in die rigting van Malmesbury tussen die N1 en Frans Conradierylaan toegeslaan het.
Die rowers het die sekerheidsvoertuig met 'n Mercedes-Benz en Corolla versper voordat hulle met pistole en aanvalsgewere op die sekerheidswagte losgebrand het.
'n Man wat uit vrees vir sy lewe nie sy naam bekend wou maak nie, het gesê hy en sy kollega was op pad na hul werkplek toe die drama hom voor hul oë afgespeel het.
Supt. Billy Jones, 'n polisiewoordvoerder, het gesê een van die wagte is in die regterarm gewond en die ander een is in die hand en bobeen getref. Albei is in 'n bestendige toestand in 'n nabygeleë hospitaal, het Jones gesê.
Die ooggetuie het gesê die rowers het die agterste deur van die bussie oopgemaak en die tien groen geldsakke wat daarin was, begin uitlaai. Die geld was glo vir bankmasjiene aan die Weskus-roete bestem.
"Hulle het dit in die Corolla gelaai en vier van hulle het met dié motor in die rigting van die N1 gevlug. Die ander twee het oor die pad gehardloop en 'n Ford Fiesta in die oorkantste baan gekaap," het hy gesê. Niemand is nog in verband met die rooftog in hegtenis geneem nie.
08-12-2005, 07:23 PM #252
In 2 jaar is 600 dossiere skoonveld
Meer as 600 dossiere het die afgelope twee jaar uit polisiekantore en howe verdwyn, sê mnr. Charles Nqakula, minister van veiligheid en sekuriteit.
Hy het gereageer op 'n parlementêre vraag van mnr. Roy Jankielsohn, DA-woordvoerder oor veiligheid en sekuriteit, wat in 'n verklaring sê sulke voorvalle ondermyn nie net die strafproses in die land nie, maar die syfer is ook 'n belediging vir hardwerkende lede van die polisie.
Volgens Nqakula het 169 dossiere in 2003-2004 in polisiekanto re en 155 in howe weggeraak, terwyl 19 gesteel is.
Dié syfers het in die daaropvolgende jaar gestyg tot 209 dossiere wat in polisiekantore en 135 wat in howe vermis geraak het; 29 is gesteel.
Mnr. Anton du Plessis, ontleder by die Instituut vir Sekerheidstudies (ISS), sê die ware syfers is heel moontlik hoër.
"As mens in ag neem dat meer as 2,5 miljoen klagte jaarliks ingedien word en net 1,1 miljoen sake deur howe aangehoor word, is dié getalle baie klein."
Hy sê daar word gereeld gehoor van gevalle waar dossiere verdwyn en dat dié stories alleen meer is as die getal wat Nqakula aanvoer. "Ek was 'n aanklaer en 60 dossiere is eenkeer uit my motor in Alexandra gesteel - dit net by een aanklaer!"
Dit is 'n probleem wat gehanteer moet word, want gesteelde dossiere vertraag die regsproses, sê Du Plessis. "Hoewel die aantal dossiere na min klink, is een gesteelde dossier van 'n moord- of ingewikkelde bedrogsaak 'n reuse- terugslag.
"Aanklaers het nie toegewyde administratiewe beamptes wat afdrukke van alles kan maak nie. Wanneer 'n dossier verlore raak of gesteel word, is dit dikwels onmoontlik om die dokumente te rekonstrueer en word die saak eenvoudig van die rol geskrap."
Vermiste en verlore dossiere is volgens Jankielsohn deur die ouditeur-generaal geïdentifiseer as bydraend tot die agterstand van sake in howe.
Jankielsohn sê misdaadslagoffers en hul familie sal hul geloof in die strafproses verloor as hulle dink dossiere sal verdwyn. " 'n Verlore dossier kan die verskil beteken tussen 'n persoon wat boet vir sy misdaad of wegkom daarmee en wéér moor of verkrag."
Dir. Sally de Beer, polisiewoordvoerder, sê verskeie maatreëls is reeds ingestel om die probleem hok te slaan. "Ons het onder meer staalsluitkassies vir alle speurders en ondersoekbeamptes geïnstalleer waarin dossiere toegesluit word, terwyl dit ook weekliks ondersoek word."
Sy sê as dossiere wegraak, verdwyn die sake nie uit die stelsel nie, maar word van voor af ondersoek.
"In belangrike sake word 'n duplikaatdossier van die begin gehou."
08-12-2005, 07:26 PM #253
Mugabe breek af en SA help hom
Die berigte oor die lening aan Zimbabwe (4/8/05) verwys.
Die ANC se kommunikasiehoof, Joel Net****enzhe, verklaar die regering is in beginsel te vinde vir hulpverlening "in konteks van Zimbabwe se program vir ekonomiese herstel en politieke normalisering". Watter onsin om te praat van herstel en politieke normalisering!
Verder word geen voorwaardes gestel vir die hulp nie, "want Suid-Afrika stel geen interaksie met ander lande nie". Met ander woorde dit is uit en uit 'n skenking aan 'n land wat ekonomies besig is om bankrot te gaan. Hoekom word die miljoene nie aan ons eie land se armes vir behuising en kos bestee nie?
Dan maak hy die belaglike stelling dat die hulp verleen word "in die nadraai van Operasie Murembatsvina waarin sowat 700 000 slagoffers se huise en ondernemings vernietig is". Robert Mugabe breek af en verniel en ons help hom.
Douglas Gibson, DA- woordvoerder, is heeltemal korrek as hy sê pres. Thabo Mbeki se stille diplomasie word nou vervang met aktiewe steun. Hoekom handhaaf Mbeki nie nou ook sy veelgeroemde beleid van stille diplomasie waaraan hy so hardkoppig vasgeklou het ten spyte van die verdoemende wêreldmening nie?
08-12-2005, 07:28 PM #254
Afrikaans kan jol ná 130 j.
KAAPSTAD. - Afrikaans het baie om te vier op sy 130ste verjaardag dié naweek, sê die DA en die Vriende van Afrikaans.
"Met die verjaardag van die Afrikaanse taal dié naweek, kan 'n mens tereg sê dat dit 'n taal is wat kan trots wees op 'n ryke en opwindende geskiedenis. Dit is 'n taal wat werklik verteenwoordigend is van groot gemeenskappe in Suid-Afrika," het me. Desiree van der Walt, DA-woordvoerder oor kuns en kultuur, in 'n verklaring hieroor gesê.
"Dit is nie 'n taal wat suiwer deur een groep of een ras gebruik word nie. Afrikaans kan waarlik met trots sy plek inneem langs sy mede- amptelike landstale."
Afrikaans het volgens haar reeds "baie pogings weerstaan om dit te probeer uitwis". Ook in die nuwe demokratiese bedeling is daar volgens haar pogings om 'n einde te bring aan Afrikaans.
"Die DA glo dat Afrikaans nooit vir enigiemand of enigeen 'asseblief' of 'askuus' hoef te vra nie. Elke Suid-Afrikaner het die reg om die taal van sy of haar keuse te gebruik. Geen skool of univer-siteit hoef ooit om verskoning te vra omdat hulle kinders of studente in Afrikaans onderrig nie."
Van der Walt het gesê die LUR vir onderwys in Noordwes moes onlangs "druipstert" aanskou hoe dié provinsie se premier die besluit om Afrikaans as onderrigmedium aan die Potchefstroomse Landboukollege te staak, ongedaan maak. Die Suid-Afrikaanse Toerisme-owerheid se plakkaat by die Johannesburgse Internasionale Lughawe, wat impliseer het dat Afrikaans nie 'n inheemse taal tot Suid-Afrika is nie, was volgens haar "nog 'n klap in die gesig vir elke Afrikaansspre-kende".
"En dan was daar die aanslag op die Laerskool Mikro se reg om in Afrikaans te onderrig, wat heel moontlik die heel beste aanwyser van die regering se ware doelwit is," lui die verklaring.
"Solank as wat Afrikaansspre-kendes hierdie taal met trots gebruik en teenstand bied teen enige poging om die taal te laat uitsterf, sal Afrikaans as taal bly voortbestaan. En geen regering sal dit kan stop nie," het sy gesê.
Op haar beurt het me. Amanda de Stadler, uitvoerende beampte van die Vriende van Afrikaans, gesê Afrikaans is besig om sy plek te vind in 'n veeltalige familie in 'n veranderende Suid-Afrika. "Afrikaans is besig om hom los te woel uit kettings en beperkings. Afrikaans behoort aan die akademici en vrugtesmouse, aan digters en straatsangers, aan die neëntigjariges en studente."
In sy nuwe lewensjaar moet Afrikaans volgens haar 'n nóg groter rol speel in 'n veranderende Suid-Afrika.
"Sy sprekers moet toesien dat hy beskikbaar gestel word en gebruik word as 'n medium van bemagtiging," het De Stadler gister gesê.
08-12-2005, 07:38 PM #255
Polisie onskuldig met perlemoen
TWEE beamptes van die Area Misdaadbekampingseenheid Paarl gaan nie vervolg word vir ongerymdhede met beweerde perlemoenhandel nie.
Insp Frederick Rossouw en sers Edmund Delport is in September verlede jaar in hegtenis geneem vir korrupsie en dwarsboming van die gereg.
Vyf ander polisiebeamptes - van Operasie Neptunus, Gansbaai en Stanford - is saam met hulle aangekeer vir die beweerde handel in perlemoen aan die Gansbaaikus.
Die Paarliete is dieselfde dag vrygelaat en die sake is in die Hermanus landdroshof uitgestel.
Onlangs het die Direkteur Openbare Vervolging egter geweier om insp Rossouw en sers Delport te vervolg. Hulle is nooit gevra om te pleit nie.
Die mans is verteenwoordig deur Paarlse prokureur Chris Nel.
Die polisiebeamptes wil nou hul naam in ere herstel.
“In nuusberigte en die radio is bewerings links en regs rondgeslinger. Die plaaslike radiostasie het nie net vir ons sleg gemaak nie, maar ook die hele Area Misdaadbekampingseenheid Paarl.
“Ons het in ’n vorige berig in die Paarl Post die gemeenskap belowe dat ons onskuldig is en dat die saak teen ons kwaadstokery is.
"En dit is nou deur die Openbare Vervolger bekragtig,” het sers Delport gesê.
Hulle beoog siviele eise vir onregmatige arrestasie en naamskending.
08-12-2005, 07:42 PM #256
Jong man vang diewe self
'n JONG aspirant-polisieman het Vrydagnag 'n voorsmakie van sy toekomstige loopbaan gehad toe hy die polisie gehelp het om twee inbrekers in Stockenströmstraat vas te trek.
Pierre Nel (21) het die nag omstreeks 3.45 van die luide geskel van sy woonstelalarm wakker geword. Die woonstel is langs Lewis Stores.
"Ek het iemand op ons dak gehoor. Die sekuriteitsligte het aangegaan en ek kon twee mense sien wat DVD-skywe vir mekaar aangee," vertel hy.
Pierre het na die naaste wapen, 'n bofbalkolf, gegryp en sy pa, kapt. Johan Nel, gebel. In daardie stadium het die diewe vir Pierre raakgesien en die hasepad gekies.
Pierre het uitgegaan en aan die polisie, wat intussen op die toneel aangekom het, beduie in watter rigting hulle gevlug het. Een van die inbrekers is kort daarna aangekeer, maar die ander een was skoonveld.
Terug by sy woonstel het Pierre op die dak gaan ondersoek instel om seker te maak alles is in orde. "Die sekuriteitsligte was nog aan en van bo af kon ek iemand in 'n baie nou stegie sien wegkruip. Hy het gemaak of hy slaap."
Pierre het weer die polisie gebel en aan hulle gesê om al die uitgange te blokkeer. Hy het uit volle bors op die man geskree. Toe hy opstaan, kon Pierre die luidsprekers wat die dief by Lewis gesteel het, sien.
"Daai tyd is 'n mens nie bang nie, jy is net kwaad, want hulle het goed gebreek en gesteel."
Agterna moes Pierre die skelms positief identifiseer by 'n uitkenningsparade. Danksy sy vernuftige optrede, is albei misdadigers aangekeer.
Pierre het nog altyd van 'n loopbaan in die polisie gedroom en hy is tans besig om sy aansoekvorms in te vul. "Ek kan nie wag nie. Speurwerk is baie interessant." Die opwinding van polisiewerk is ook 'n trekpleister. "Ek wil in vangwaens rondjaag en sake oplos," sê hy.
Volgens konst. Crystal Jourdan sal Suid-Afrika se misdaadsituasie verbeter "as daar net meer sulke mense soos Pierre in die polisiediens was. Die polisie kan sake oplos en misdadigers vang, maar ons maak staat op die publiek se inligting. Ons is trots op jongmense soos Pierre wat inspring en moeite doen om die polisie te help."
Pierre is breëbors oor die voorval. "As ek nie daar was nie, sou die skelms nie gevang gewees nie."
08-12-2005, 07:44 PM #257
Suster voor na moord op broer
'n EEN-EN-TWINTIGJARIGE vrou van die plaas So Verby in die Breërivieromgewing, mej. Yolandie Nel, het Maandag in die landdroshof op Worcester verskyn op aanklag van moord op haar jonger broer verlede Saterdagaand.
Die verskyning het gespruit uit die dood van Christopher Nel (17). Hy is na bewering met 'n mes doodgesteek.
Volgens getuies het 'n stryery tussen mej. Nel en haar mansvriend ontstaan.
Sy het 'n mes by haar gehad en wou na haar vriend steek. Haar broer het gekeer en is in die borskas gesteek.
Hy het kort daarna op die toneel beswyk en Nel het haarself later aan die polisie oorgegee.
08-13-2005, 05:32 AM #258
Zuma se nuwe paleis
Mnr. Jacob Zuma het 'n nuwe woonplek: 'n dubbelverdieping-spoghuis in 'n Johannesburgse rykmansbuurt wat na raming sowat R5 miljoen werd kan wees.
Dié huis in Eppingweg, Forest Town, behoort nie aan die voormalige adjunkpresident nie, maar aan 'n maatskappy van 'n Johannesburgse sakeman en sy vrou.
Dié egpaar is mnr. Mohamed Sayed Hoorzook, eienaar van onder meer Pioneer Picture Framers in Fordsburg, en sy vrou, Ayshia. Mnr. Hoorzook het gister bevestig dat hulle die huis besit waarin Zuma nou woon, maar dis onduidelik in watter hoedanig heid.
Luidens dokumente in Beeld se besit het die Hoorzooks die huis - genaamd Idle Winds - op 5 Desember 2003 vir R3,7 miljoen gekoop. Danksy die lewendige huismark kon die waarde intussen maklik met 35% of meer gestyg het.
Idle Winds is op 12 Maart 2004 in die Hoorzooks se naam geregistreer, maar dit blyk dat die huis intussen verkoop is aan 'n maatskappy wat aan die egpaar behoort.
Die eiendomsagentskap Vered het gister gesê hy het die huis waarin Zuma nou woon, verkoop aan 'n maatskappy "van mense met wie ons al voorheen sake gedoen het". Dit is nie duidelik wanneer dié transaksie plaasgevind het nie.
Mnr. Hoorzook wou nie gister oor sy verbintenis met Zuma uitwei nie. "Wie gee my die reg om dit met 'n vreemdeling te bespreek?" is al wat hy gesê het.
Zuma het glo twee weke gelede in die huis ingetrek. Hy het voorheen in die voorstad Killarney gewoon. Hy besit 'n tradisionele Zoeloe-woning by Nkandla in die noorde van KwaZulu-Natal.
Op 'n besoek gister aan Zuma se nuwe tuiste wou 'n polisiekon stabel Beeld se fotograaf verbied om foto's van die huis te neem. Nadat aan hom verduidelik is dat die huis 'n private woning is en nie 'n ampswoning nie, het hy die huis ingegaan en saam met 'n ongeïdentifiseerde middeljarige vrou terug na buite gekom. Ook sý wou Beeld verbied om foto's te neem.
Die huis het 'n groot tuin met baie bome en struike wat deur 'n klipmuur omring word. Die erf is 2 684 m2 groot.
Nuuskierige inwoners van Forest Town het die laaste tyd onderlinge weddenskappe aangegaan oor wie die nuwe intrekker in die buurt is, berig Carla Mouton.
"Ons het geweet dit is iemand bekend. In die oggende staan daar ouens met Uzi's en daar is heeltyd lyfwagte en polisiemanne," het 'n buurman gesê. "My vrou het gesê sy dink dit is Trevor Manual of Tito Mboweni."
'n Ander buurvrou het gesê 'n optog van vyf of ses "Jeeps en Mercedes-Benze" ry daagliks in die straat verby.
"Ek dink dis baie vreemd dat hy altyd met vyf groot karre ry."
Pres. Thabo Mbeki het Zuma in Junie as adjunkpresident in die pad gesteek ná 'n verdoemende uitspraak deur regter Hilary Squires in die Schabir Shaik-verhoor.
Shaik, Zuma se finansiële adviseur, is skuldig bevind op twee aanklagte van korrupsie en een van bedrog. Squires het bevind dat Shaik en Zuma 'n "algemeen korrupte verhouding" gehad het en dat Zuma omkoopgeld van die Franse wapenmaatskappy Thales ontvang het.
Die nasionale vervolgingsgesag het daarna minstens twee korrupsieklagte teen Zuma gebring en hy moet op 11 Oktober weer in die Durbanse hooggeregshof verskyn.
Die ANC, waarvan Zuma steeds die onderleier is, het onlangs gesê hy stel 'n nuwe vergoedingspakket vir Zuma saam. As adjunkpresident was sy jaarlikse vergoedingspakket R878 673.
08-14-2005, 03:53 PM #259
Stop die skolewet!
Wysigings in onderwyswette wat nou voor die parlement dien, lui die doodsklok vir onderwys van hoë gehalte in Suid-Afrika. As dié wysigingswetsontwerp deur die parlement aanvaar word, kan Suid-Afrikaners net sowel gehalte, bekwaamheid en vermoë in sy skole vaarwel toeroep, het sprekers Vrydag by 'n byeenkoms van die Vrystaatse Skoolhoofdevereniging in Kroonstad gesê.
Benewens kommer oor skoolbeheerliggame se magte wat verder deur dié wetsontwerp afgetakel kan word, meen hulle Suid-Afrika gaan duur betaal vir die verlies aan gehalte wat voorspel word met onder meer die wysigings aan die Wet op die Indiensneming van Opvoeders.
Dié wet, meen hulle, gaan boonop ouers beroof van die reg om oor die gehalte van hul kind se onderwys te waak.
"Wat gaan oorbly van die huidige 5 000 funksionele skole uit ons bykans 29 000 skole as ons 'n rasgedrewe wet aanvaar wat geen melding maak van gehalte of bekwaamheid in die aanstelling van onderwysers nie?
Dié wysigingswetsontwerp skryf baie duidelik voor dat die beheerliggaam moet sorg dat hul kandidate allereers aan die beginsels van billikheid, regstelling en verteenwoordiging voldoen. Die gehalte van 'n kandidaat word glad nie eens in ag geneem nie," sê me. Helen Zille, DA-woordvoerder oor onderwys, in haar voorlegging.
As ras, en nie gehalte nie, voortaan gaan bepaal hoe en deur wie poste by skole gevul moet word, stuur die onderwys op dieselfde ramp af as die land se munisipaliteite, waarsku sy.
Volgens haar gaan onderwyswette waarin ras, pleks van verdienste, verskans word die ondergang van openbare onderwys van goeie gehalte in Suid-Afrika beteken.
Die onderwyswetsontwerp benadruk: as 'n beheerliggaam se keuse onder meer nie aan die beginsels van billikheid, regstelling en verteenwoordiging voldoen nie, moet die provinsiale onderwyshoof hul aanbeveling verwerp. Daarby kan net botallige onderwysers wat deur 'n provinsiale departement gë?dentifiseer is, aanbeveel word vir vakante poste.
Provinsies soos Limpopo sukkel steeds om van sy botalliges te herontplooi nadat talle onderwysers in die jare negentig botallig verklaar is.
Hoewel die beheerliggaam dus wel drie kandidate - in volgorde van sy voorkeur - vir 'n vakante pos kan aanbeveel, hoef die provinsiale onderwyshoof glad nie dié raad se keuse in ag te neem of 'n aanstelling van dié lys af te doen nie, sê mnr. Paul Colditz, voorsitter van die Federasie van Skoolbeheerliggame van Suid-Afrikaanse Skole.
In die lig hiervan beteken die "toegewing" dat beheerliggame steeds moontlike kandidate kan aanbeveel nie juis veel nie, voeg hy by. As 'n beheerliggaam se aanbevelings verwerp word, kan die onderwyshoof (tydelik) 'n kandidaat van sy of haar keuse aanstel.
As die beheerliggaam nie binne veertien dae teen die besluit appelleer nie, kan die onderwyshoof die tydelike aanstelling permanent maak.
Colditz sê: "As dié wetsontwerp bekragtig word, het ouers baie min ruimte om 'n beslissing van die onderwyshoof in die hof te betwis. Die feit is: as dié wysigingswetsontwerp deurgevoer word, verloor ouers hul inspraak in wie hul kinders onderrig.
"Wie dus meen ouers se bevoegdhede gaan nie ingekort word nie, weet nie waarvan hulle praat nie."
Dít in reaksie op die volgehoue standpunt van mnr. Duncan Hindle, direkteur-generaal van onderwys, dat dié wysigingswetsontwerp nie die magte van beheerliggame gaan inkort nie.
"Soos ek gesê het (in sy onderhoud verlede week met Rapport), ons stroop nie beheerliggame se magte nie. Wat aanstellings betref: beheerliggame sal steeds die onderhoude met kandidate voer, waarna 'n lys van drie kandidate aan die onderwyshoof voorgelê moet word.
"As die onderwyshoof 'n aanbeveling afkeur, word dit terugverwys na die beheerliggaam en alle aansoeke vir die pos oorweeg.
"Intussen kan 'n onderwyser tydelik aangestel word sodat die leerlinge nie sonder leerkrag is nie.
"Die wysigingswetsontwerp stippel die prosedure uit wat gevolg moet word voordat dié tydelike pos permanent gemaak kan word. Dit gebeur nie vanself nie," sê Hindle.
Kragtens die huidige Wet op die Indiensneming van Opvoeders hoef 'n beheerliggaam slegs een kandidaat vir 'n vakante pos aan te beveel en is die onderwysdepartement niks meer as 'n rubberstempel nie.
"Dis tog logies dat die werkgewer uiteindelik besluit wie hy in diens neem. Wysigings in dié wet behou egter die magte van beheerliggame om kandidate aan te beveel, maar versterk die departement se rol in die aanstelling van onderwysers."
08-14-2005, 03:55 PM #260
Koedoe sê hy kruip g'n weg nie
Mnr. Riaan (Koedoe) Eksteen, oudambassadeur en voormalige raadgewer van oudmin. Pik Botha, skuil in Seepunt. Die man wat op sy dag as baas van die SAUK (nou SABC) een van die magtigste stemme in die land was, is nou net 'n skaduwee van die invloedryke mens wat hy twee dekades gelede was.
Toe Rapport hom Vrydag voor sy huurhuis in 'n smal, weggesteekte stegie in Seepunt ingewag het, het hy heftig ontken dat hy wegkruip of hom doelbewus uit die openbare oog hou.
"Ek hardloop vir niemand weg nie.
"Nou gaan julle weer skryf ek kruip weg. Ek weet hoe werk die media. Ek het nie nodig om vir enigiemand weg te hardloop of weg te kruip nie. Ek het niks om weg te steek nie."
Eksteen, wat saam met sy vrou en twee yorkshireterriërs op pad uit was vir 'n uitstappie met hul motor, het gesê hy kan gaan waarheen hy wil, maar verkies om nou in die Kaap te bly - uit vrye wil.
"Ek kan woon waar ek wil. Dis 'n vry land. Of is dit nié 'n vry land nie? Hoe het julle my gekry? Wie het vir julle gesê waar ek is?
"Ek wéét hoe julle my gekry het!"
'n Sigbaar ontstelde Eksteen, wie se wooneenheid - een van 'n ry van vyf - dig toegetrek en goed beveilig is, het nie gereageer toe Rapport die klokkie aan sy veiligheidshek twee keer gelui het om met hom te praat nie.
Maar met die uitkomslag het hy gesê hy word "gedurig gejag. Niemand het enigiets te doen met dit wat ek nou doen en waar ek nou is nie. Ek word agtervolg. Ek wéét ek word die hele tyd dopgehou. Ek weet private speurders hou my dop hier in Seepunt."
Dit kom nadat dr. Arnold Greyling, 'n tandarts van Pretoria, 'n klag van bedrog teen Eksteen (sy oom) ingedien het nadat Eksteen glo sedert 2002 altesame R700 000 by hom geleen het.
Volgens Greyling het Eksteen sy aandeel in 'n internasionale olietransaksie as waarborg aan hom voorgehou en het hy hom baie meer rente as die bank beloof.
Eksteen het glo ook gesê sy kommissie op die olietransaksie wat hy aangegaan het, gaan tussen R5 miljoen en R8 miljoen wees.
In Januarie vanjaar het Greyling 'n hofbevel gekry ingevolge waarvan Eksteen meer as R900 000 aan hom moet terugbetaal. Eksteen se vrou het egter verklaar al die besittings in hul huis in Waterkloof behoort aan háár toe die balju dit wou opskryf.
Greyling beweer voorts Eksteen het geld by sy ouers geleen en ook dít nooit terugbetaal nie.
Volgens hom was Eksteen vol verskonings toe hy op terugbetaling begin aandring het van die geld wat hy sy oom geleen het. Eksteen het glo onder meer die skuld vir die vertraging van die olietransaksie se uitbetaling op die Reser webank, die belastinggaarder en Osama bin Laden gepak.
Greyling het Vrydag by navraag gesê hy het Eksteen by die polisie verkla en die uitkoms van hul ondersoek sal verdere optrede bepaal.
"Almal het hom gesoek - ons het nou uitgevind waar hy is."
Hulle twee praat egter nie met mekaar nie en hy hoor ook niks van Eksteen nie, het Greyling gesê. Die laaste keer dat hulle mekaar gesien het, was begin verlede jaar.
Mnr. Olaf de Meyer, Eksteen se prokureur, het aan Rapport bevestig Greyling "het 'n klag ingedien wat ondersoek moet word. Ek het reeds met die staatsaanklaer gepraat en 'n kort verduideliking oor die saak aan hom verskaf.
"Ja, daar ís geld geleen. Maar géén bedrog is gepleeg en géén oortreding is begaan nie. Ons kan dit bewys. Nou word mnr. Eksteen uitgemaak vir 'n wegkruiper. Maar hy hardloop nié weg nie en hy is nié 'n skurk nie. Al wat ek vra, is billikheid teenoor my kliënt."
Page generated in 1.28797 seconds with 12 queries